Алматыда жеке инвестицияға салынған 1350 орындық мектепте 300 жұмыс орны ашылды
DATE: 17:00, 03 Мамыр 2024 | GMT +5
TITLE: Алматыда жеке инвестицияға салынған 1350 орындық мектепте 300 жұмыс орны ашылды
URL: https://kaz.inform.kz/news/almatida-zheke-investitsiyaga-salingan-1350-orindik-mektepte-300-zhumis-orni-ashildi-fe9ab7/
META: DATE: 17:00, 03 Мамыр 2024 | GMT +5
TOTAL WORDS: 251
AUTHOR(S):
TEXT: Оқу орны екі ғимараттан тұрады. Біріншісі 2018 жылы салынған, онда primary және middle school орналасқан. 2023 жылы инвестиция көлемі 4 млрд теңге болатын жаңа High School ғимараты ашылды. Фото: Алматы әкімдігі. Қала әкімі коворкинг орталықты, акт залын, оқу кабинеттері мен робототехника сыныбын, асхана мен кітапхананы аралап, зертхана, химия, физика, математика мамандандырылған кабинеттерінің, сондай-ақ спорт және тренажер залдарының, бассейн мен арт-алаңның жұмысымен танысты. Ерболат Досаев оқушылармен және педагогтармен әңгімелесті, балаларды оқыту мен тұлғалық дамыту әдістемесімен танысты, қаланың басқа мектептері үшін үлгі бола алатын оқу үдерісінің жоғары ұйымдастырылғанын атады. Сондай-ақ, қала әкімі түлектерге оқуда, шығармашылық жолында табыс тілеп, мұғалімдердің еңбегіне алғыс айтып, тілектер кітабына жазба қалдырды. Фото: Алматы әкімдігі. «Біз „мектептегі мектеп“ қағидаты бойынша жұмыс істейміз, яғни балалар осында оқып, үй тапсырмасын орындайды, түрлі үйірме мен секцияға қатысады. Балалар жүзумен айналысады, боксқа барады, футбол ойнайды, сурет салады», — деді бастауыш мектеп директоры Руфина Хисамутдинова. Мектеп аумағына адамның биометриясы функциясы бар өткізу жүйесі арқылы кіруге болады, бөтен адам кіре алмайды, 200-ден астам бейнебақылау камерасы орнатылған. Фото: Алматы әкімдігі. Сейсмикалық жаттығулар тұрақты түрде өткізіліп, балалар төтенше жағдайлар кезінде іс-әрекетін пысықтайды. Бүгінде аумақта оқушылардың дамуы мен шығармашылығы үшін жалпы ауданы 20 мың шаршы метрден асатын екі оқу ғимараты орналасқан. Мектеп 0-11 сынып оқушылары үшін 1350 орын есептелген, 300-ден астам жұмыс орны құрылған. Фото: Алматы әкімдігі. Сөз соңында Ерболат Досаев әкімдік Алматыдағы мектептің білім беру жүйесіне жеке инвестиция тартуды қолдайтынын жеткізді. Жалпы, бүгінде мегаполисте 122 жекеменшік мектеп бар, онда 35 689 бала оқиды. 2022-2023 жылдары 5539 орындық 22 жекеменшік мектеп ашылды. Фото: Алматы әкімдігі. Фото: Алматы әкімдігі
